text: Syd- og Sønderjylland får flere ladestationer til el-biler
  23 juli 2015 kl. 06.29
  Fredag åbner fire nye hurtigladere til de syd- og sønderjyske el-bilister. De nye ladestationer er tilgængelige på rastepladserne i Harte og Frøslev.
  Det er vejdirektoratet, der er i gang med at udvide netværket af hurtigladere i Danmark. Fredag åbner der så to nye hurtigladere på Esbjerg Motorvejens rastepladser Harte Nord og Harte Syd nær Kolding samt på E45s rastepladser Frøslev Øst og Frøslev Vest.
  De nye hurtigladere åbner samtidig med to andre i landet, der alle er plaseret på rastepladser fremfor ved afkørsler til motorvejen.
  - Hvor folk tidligere har været nødt til at søge bort fra motorvejsnettet for at finde en ladestation, kan de nu lade op på en rasteplads. Vi håber, at det vil bidrage til at gøre elbilen mere attraktiv som transportmiddel, siger Gitte Hoe,områdechef i Vejdirektoratet i en pressemeddelelse.
  Det er firmaet E.ON, der har sat de nye ladere op, og de skulle virke til alle typer el-biler.
  Min søn Christian kommer nok til at køre i elbiler, sagde fotograf Uffe Kongsted fra København, som TV SYD traf ved en af de nye ladestationer. (Varighed: 0:30)
  